Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, Nafarroako Kulturaren I. Plan Estrategikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Kultura eta Kiroleko kontseilariak Osoko Bilkuran ahoz erantzun dezan:

2017ko abenduan aurkeztu zen Nafarroako Kulturaren I. Plan Estrategikoa, zeinak balioan jartzen baitzituen kultura-sektoreak, eta halaber Nafarroako kultura-politika berri baten oinarriak sendotzeko apustua egiten baitzuen, 2017-2023 aldirako.

Plana Kultura Zuzendaritza Nagusiak sustatu zuen, Nafarroako Kultura Kontseiluarekin lankidetzan, eta hura taxutzeko aintzat hartu ziren parte hartzeko prozesu zabal baten barruan gauzatutako dinamika sektorialen eta lurralde-mailakoen bidez jasotako ekarpenak, hausnarketak eta iritziak.

Pandemiak, konfinamenduak eta ondoren kultura-sektoreak osasuna babesteko beharrizanetara egokitu beharrak ekarri dute planaren ezarpenaren eta garapenaren aldaketa.

Horregatik guztiagatik:

Nola planteatzen du Departamentuak planaren ebaluazioa, pandemiak dakartzan baldintzekin eta plana ezartzeko beharko diren egokitzapenekin?

Iruñean, 2020ko urriaren 29an

Foru parlamentaria: Ana Ansa Ascunce